Nariadenie Komisie (ES) č. 1214/2003
zo 7. júla 2003,
ktorým sa mení a dopĺňa nariadenie (ES) č. 2368/2002, ktorým sa vykonáva certifikačná schéma Kimberleyského procesu pre medzinárodný obchod s neopracovanými diamantmi
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 2368/95 z 20. decembra 2002, ktorým sa vykonáva certifikačná schéma Kimberleyského procesu pre medzinárodný obchod s neopracovanými diamantmi [1], naposledy zmenené a doplnené nariadením Komisie (ES) č. 803/2003 [2], a najmä na jeho článok 17,
keďže:
(1) Komisia dostala žiadosť z London Diamond Bourse and Club, aby bol uvedený v prílohe V k nariadeniu (ES) č. 2368/2002 (ďalej len "nariadenie").
(2) London Diamond Bourse and Club poskytol Komisii informácie, ktorými preukázal, že splnil požiadavky článku 17 nariadenia, predovšetkým prijatím kódexu správania, ktorý bude záväzný pre všetkých jeho členov.
(3) Na základe poskytnutých informácií Komisia dospela k záveru, že uvedenie London Diamond Bourse and Club v prílohe V k nariadeniu je odôvodnené.
(4) Opatrenia ustanovené v tomto nariadení sú v súlade so stanoviskom výboru uvedeného v článku 22 nariadenia (ES) č. 2368/2002,
PRIJALA TOTO NARIADENIE:
Článok 1
Text uvedený v prílohe k tomuto nariadeniu sa dopĺňa do prílohy V k nariadeniu (ES) č. 2368/2002.
Článok 2
Toto nariadenie nadobúda účinnosť v deň nasledujúci po dni jeho uverejnenia v Úradnom vestníku Európskej únie.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 7. júla 2003